ઉત્તર ગુજરાતએ પ્રાચીન મંદિરોની પુણ્યભૂમિ છે. ઊંઝા, ઐઠોર, સુણોક, કામલી, વાલમ, વડનગર, ભાખર, સિદ્ધપુર જેવા અનેક ગામોમાં સદીઓ પુરાણા મંદિરો છે જેના અવષેશ ભવ્ય ભૂતકાળની સાક્ષી પૂરતા ઉભેલા જોવા મળે છે. જેમાં ઊંઝામાં કડવા પાટીદારના કુળદેવી શ્રી ઉમિયા માતાજીનું મંદિર, સિદ્ધપુરમાં રૂદ્રમહાલય તથા વડનગરમાં કીર્તિ તોરણ, ઐઠોરમાં ડાભી સુંઢવાળા શ્રી ગણપતિદાદાનું ઐતિહાસિક મંદિર જેવા ધર્મસ્થાનો દેશભરના શ્રદ્ધાળું માટે આસ્થાનપં કેન્દ્ર છે.